АҞӘА, жәабран 22 – Sputnik. Аԥсны иҟоу Урыстәылатәи арратә округ арратә база азенит-ракетатә ҟәша аррамаҵзурауаа иҭадырхеит 30 рҟынӡа "аӷа иҳауатә обиектқәа". Абри атәы аанацҳаит Аԥсны иҟоу Урыстәылатәи арратә округ арратә база апресс-маҵзура.
Аобиектқәа рыԥшаареи рҭархареи мҩаԥыргон арадиолакациатә станциа "Гармонь" ахархәарала. Астанциа ахархәаратә радиус наӡоит 45 километра.. Аԥсны иҟоу Урыстәылатәи арратә округ арратә база азенит-ракетатә ҟәша аррамаҵзурауаа иҭадырхеит 30 рҟынӡа "аӷа иҳауатә обиектқәа".
"АҾҼ (ПВО) арратә расчотқәа аус адырулеит аҳауатә обиектқәа рыԥшыхәра, раанкылара, рымҩаԥгара, рҭархара азҵаарақәа. "Аӷа" ақәылара алиршар зуаз аобиектқәа зегьы аракетақәа рыла "иҭархан" ҳәа арбоуп адырраҭараҟны.
Аҵаратә ҽазыҟаҵарақәа ирылахәын 200-ҩык аррамаҵзурауаа, азенит-ракетатә комплексқәа "С-300", "Оса-АКМ", "Стрела-10" реиԥш иҟоу арратә техника 40 цыра.